Document ID: /roh_data/filtered/fineweb-2-filterrobots_roh.jsonl.gz/70329

Eviva la lingua rumantscha
Ils cuors intensivs da rumantsch vallader a Müstair han cumanzà in lündeschdi passà e düran amo fin la fin da l’eivna. Els vegnan organisats da la Lia Rumantscha per incumbenza da l’Uniun dals Grischs ed in collavuraziun cul cumün da Val Müstair.
Gabriella Binkert Becchetti, Markus Solinger e Linard Martinelli han bivgnantà al cuors da rumantsch a Müstair (fotografia: Benedict Stecher).
55 partecipantas e partecipants da tuot la Svizra ed eir da sur cunfin spettaivan in lündeschdi passà in chasa da scoula per far ils cuors da rumantsch intensivs. Quists cuors in territori ladin chi vegnan organisats da la Lia Rumantscha ...